# PRAVILA PROGRAMA VJERNOSTI

# „Najveći cooler među multivitaminima“

## ****Članak 1****.

Organizator programa vjernosti je Dukat d.d., Marijana Čavića 9, Zagreb, OIB 25457712630.

## ****Članak 2.****

Program vjernosti provodi se na području Republike Hrvatske od 21. srpnja do 30. rujna 2020.

## ****Članak 3.****

Program vjernosti provodi se u svrhu promocije proizvoda robne marke b.Aktiv LGG Multivitamin i nagrađivanja vjernih kupaca. U program vjernosti uključeni su sljedeći Dukat proizvodi:

* B.AKTIV LGG MULTIVITAMIN DRINK BERI BOOM 330g , EAN: 3850354014843
* B.AKTIV LGG MULTIVITAMIN DRINK WOĆNI WOW 330g, EAN: 3850354014829

## Članak 4.

**U programu vjernosti mogu sudjelovati sve fizičke osobe s prebivalištem ili boravištem u Republici Hrvatskoj.**

## ****Članak 5.****

# Za sudjelovanje u programu vjernosti potrebno je kupiti:

# 5 proizvoda b.Aktiv LGG Multivitamin Drink (bilo koji okus) za ostvarenje poklona platnena torba

# 10 proizvoda b.Aktiv LGG Multivitamin Drink (bilo koji okus) za ostvarenje poklona platnena torba + ručnik

# Pravo na nagradu kupac ostvaruje na način da u navedenom razdoblju elektroničkom poštom (e-mail) pošalje preslike računa (fotografija/sken/kopija) na e-mail adresu Organizatora: trademarketing@hr.lactalis.com. Uz preslike računa kupac je dužan u e-mailu napisati svoje ime i prezime te adresu stanovanja.

Prihvaćaju se samo preslike računa poslane od 21. srpnja do 30. rujna 2020. na kojima je jasno vidljiva kupnja navedenih proizvoda iz članka 3. Jedan račun mora sadržavati minimalnu kupnju jednog proizvoda. Kada se ostvari maksimalno zadani uvjet od 10 kupljenih proizvoda isti kupac nema mogućnost daljnjeg sudjelovanja.

Svi pravodobno zaprimljeni e-mailovi kupaca ispunjenim zadanim uvjetom ostvaruju pravo na nagradu.

Ako kupac pošalje nedovoljan broj računa, pogrešne ili nepotpune račune, nečitljive račune ili račune za koje se utvrdi da su krivotvoreni te ukoliko pošalje netočne podatke za slanje nagrade, zaprimljeni e-mail kupca će se smatrati nevažećim te Organizator nema nikakvu obvezu prema kupcu.

Organizator je dužan svakom kupcu koji ostvaruje pravo na nagradu preporučeno putem pošte u roku 30 dana od primitka e-maila kupca (zaprimljenog na e-mail adresu Organizatora: trademarketing@hr.lactalis.com ) poslati nagradu na naznačenu adresu stanovanja. U slučaju da kupac ne preuzme pošiljku Organizator nije dužan snositi trošak ponovnog slanja i kupac gubi pravo na nagradu.

## ****Članak 6.****

Nagradni fond programa vjernosti sastoji se od sljedećih proizvoda:

* platnena torba s dizajnom b.Aktiv LGG Multivitamina
* narančasti ručnik 100% pamuk dimenzija 70x140cm s dizajnom b.Aktiv LGG Multivitamina

Ukupna količina nagrada je: 300 kom ručnika, 800 kom platnenih torbi.

U slučaju isteka zaliha nagrada program vjernosti je završen te će kupci o tome biti obaviješteni putem Facebook stranice Dukat Hrvatska. E-mailovi kupaca zaprimljeni nakon završetka programa vjernosti ne ostvaruju pravo na nagradu.

Kupac nema pravo tražiti zamjenu dodijeljene nagrade niti zamjenu nagrade za novac. Slanjem nagrade prestaju sve daljnje obveze Organizatora prema kupcu.

## ****Članak 7****.

**Sudjelovanjem u ovom programu vjernosti kupac prihvaća Pravila programa vjernosti te je suglasan da Organizator osobne podatke kupca (ime, prezime i adresu) može prikupljati i obrađivati u svrhu provođenja programa vjernosti.**

**Organizator obrađuje osobne podatke kupaca sukladno Uredbi EU 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba) te u skladu sa svim pozitivnim propisima iz područja zaštite osobnih podataka koji su na snazi u Republici Hrvatskoj, po najvišim standardima koje Organizator primjenjuje u svom poslovanju.**

**Osobni podaci mogu biti dostavljeni dostavljačkim tvrtkama samo za potrebe dostave nagrada. Dostavljeni osobni podaci se obrađuju isključivo prema uputama Organizatora uz poduzimanja svih odgovarajućih mjera u svrhu zaštite i sigurnosti osobnih podataka.**

**Osobni podaci će se čuvati najviše tri mjeseca nakon završetka programa vjernosti te će nakon toga biti izbrisani.**

**O načinu obrade osobnih podataka kupac se može detaljnije informirati u Informacijama o obradi osobnih podataka od strane društva Dukat d.d. (Izjava o privatnosti), a koje su dostupne na web stranici** <https://www.dukat.hr/zastita-privatnosti/> i <https://baktiv.hr/izjava-o-privatnosti/>

**Navedene informacije  imaju za cilj pružiti pregled o obradi osobnih podataka, te upoznati s pravima u vezi s navedenom obradom, a sve u svrhu zaštite privatnosti.**

## ****Članak 8****.

# Kupac slanjem preslika računa na e-mail adresu: trademarketing@hr.lactalis.com prihvaća Pravila programa vjernosti. Pravila će biti objavljena na Facebook stranicama Dukat Hrvatska i na mrežnoj stranici Dukata [www.dukat.hr](http://www.dukat.hr).

Za više informacija o programu vjernosti kupci mogu nazvati besplatni potrošački telefon 0800 277 277.

## ****Članak 9.****

Organizator ne odgovara za moguću štetu, koja bi mogla proizlaziti iz korištenja nagrada iz ovog programa vjernosti.

# Organizator zadržava pravo prekinuti program vjernosti prije roka određenog u ovim pravilima, kao i mijenjati odredbe ovih pravila o čemu će kupci biti obaviješteni putem Facebook stranice Dukat Hrvatskai na mrežnoj stranici Dukata [www.dukat.hr](http://www.dukat.hr).

**Članak 10.**

U slučaju spora između Organizatora i sudionika programa vjernosti nadležan je stvarno nadležni sud u Zagrebu.